2016. aasta Ameerika Ühendriikide presidendivalimised

2016. aasta Ameerika Ühendriikide presidendivalimised olid järjekorras 58. ja toimusid 8. novembril 2016. 
Ameerika Ühendriikide presidendivalimistel valitakse valijamehed 538-liikmelisesse valimiskogusse. Iga osariigi valijameeste arv sõltub osariigi rahvaarvust vastavalt 2010. aasta rahvaloendusele. Igas osariigis enim hääli saanud kandidaat saab kogu osariigi valijameeste hääled. Erandiks on Maine'i ja Nebraska osariik, kus osariigis rahvahääletuse võitnud kandidaat saab kaks häält, ning vastavas Esindajatekoja ringkonnas rahvahääletuse võitnud kandidaat saab ühe hääle. Võiduks vajatakse 270 häält. Ametis olev president, Demokraatliku Partei esindaja Barack Obama ei saanud uuesti kandideerida, sest Ameerika Ühendriikide põhiseadus ei luba ametis olevat presidendil kolmandaks ametiajaks kandideerida.
Rahvahääletuse lõppvoorus olid vastamisi Demokraatliku Partei kandidaat Hillary Clinton (48,18% rahvahäältest) ja Vabariikliku Partei kandidaat Donald Trump (46,09% rahvahäältest). Valijameestekogus toimunud lõpphääletusel Clinton 227 delegaadi toetuse ning valimised võitis 304 delegaadi toetuse saanud Donald Trump.
Presidendikandidaadid.
Presidendikandidaadid valitakse parteide kokkutulekutel, mis toimusid Vabariiklikul Parteil 18.–21. juulil 2016 ja Demokraatlikul Parteil 25.–28. juulil 2016. Lõplike kandidaatide leidmiseks toimusid osariikides alates 2016. aasta jaanuarist parteide eelvalimised.
Demokraatliku Partei kandidaadid.
Demokraatliku Partei presidendikandidaadiks kandideerisid eelvalimistel Demokraatliku Partei esindajaks endine riigisekretär Hillary Clinton ja senaator Bernie Sanders. 25.–28. juulil toimunud kokkutulekul kinnitati Demokraatliku Partei kandidaadiks Hillary Clinton, kellele avaldas toetust ka Bernie Sanders.
Kinnitatud kandidaat
Oma kandidatuuri seadsid eelvalimistele esialgu üles ka Harvardi ülikooli õigusprofessor Lawrence Lessig, Rhode Islandi kuberner (2011–2015) Lincoln Chafee ja endine senaator Jim Webb, kuid nad loobusid enne eelvalimiste algust. Marylandi kuberner (2007–2015) Martin O'Malley loobus kandideerimisest pärast esimeste eelvalimiste tulemuste selgumist 1. veebruaril 2016 Iowas.
Endised kandidaadid
Vabariikliku Partei kandidaadid.
Vabariikliku Partei eelvalimistel kandideerimisest teatasid kokku 17 inimest: ärimees Donald Trump, Florida endine kuberner Jeb Bush, neurokirug Ben Carson, New Jersey kuberner Chris Christie, Texase senaator Ted Cruz, Hewlett-Packardi endine tegevjuht Carly Fiorina, Lõuna-Carolina senaator Lindsey Graham, Virginia endine kuberner Jim Gilmore, Arkansase endine kuberner Mike Huckabee, Louisiana kuberner Bobby Jindal, Ohio kuberner John Kasich, New Yorgi endine kuberner George Pataki, Kentucky senaator Rand Paul, Texase endine kuberner Rick Perry, Florida senaator Marco Rubio, Pennsylvania endine senaator Rick Santorum ja Wisconsini kuberner Scott Walker. Enne eelvalmiste algust loobusid vähese toetuse tõttu kandideerimisest Perry, Walker, Jindal, Graham ja Pataki. Esimesed eelvalmised Iowa osariigis võitis Cruz Trumpi ees. Kehva tulemuse tõttu Iowas loobusid edasisest võitlusest kandidatuuri eest Huckabee, Paul ja Santorum. Pärast Trumpi võitu New Hampshire'i eelvalmistel loobusid Christie, Fiorina ja Gilmore. Jeb Bush loobus pärast neljandat kohta Lõuna-Carolina eelvalimistel. Carson loobus kandideerimisest märtsi alguses ja teatas hiljem oma toetusest Donald Trumpile. Rubio teatas loobumisest 15. märtsil pärast kaotust Trumpile oma koduosariigis Floridas. Ted Cruz peatas oma kampaania pärast kaotust Trumpile Indiana eelvalimistel ning sama tegi järgmisel päeval Kasich. Seega jätkas ainukesena kampaaniat Donald Trump, kelle võitu eelvalimistel polnud enam võimalik takistada. 18.–21. juulil toimunud Vabariikliku Partei kokkutulekul kinnitati Trump partei kandidaadiks presidendivalimistel.
Kinnitatud kandidaat
Endised kandidaadid
Libertaarse Partei kandidaat.
Libertaarse Partei kandidaadiks seati endine New Mexico osariigi kuberner Gary Johnson, kes kandideeris ka 2012. aasta Ameerika Ühendriikide presidendivalimistel ning kogus 1% valijate toetuse. Tema asepresidendikandidaadiks oli endine Massachusettsi kuberner William Weld.
Muude parteide kandidaadid.
Oma kandidaadi üles ka mitmed väikeparteid, näiteks Ameerika Ühendriikide Roheline Partei (Jill Stein), Konstitutsioonipartei (Darrell Castle) ja Ameerika Partei (Tom Hoefling).
Evan McMullin kandideeris parteitu kandidaadina.
Tulemused.
Donald Trump võitis valimiskogus 304 häälega (56,5%), kuid kaotas rahvahääletuse Hillary Clintonile, kes edestas teda 2 868 691 häälega.
Hillary Clinton võitis Maine's rahvahääletuse ja 1. ringkonna, kuid 2. ringkonna võitis Trump.
7 valijameest ei hääletanud ühegi lõppkandidaadi poolt: